蒋良鼎，南直隶常州府武进县人。明朝政治人物、进士出身。万历四年（1576年）丙子科举人，十七年（1589年）己丑科进士，十九年知长泰县，公廉有威，剸烦治剧，吏不敢欺。常着「耐烦说」于座右，以自警。关节一毫不到，人有讶其执者，应之曰：权一日不执则隳，民将何赖。余之执乃所爲通也。课勖诸生，辄言当以天下第一等事自任。治未几月，废修隳举，筑城内道千余丈，至今无苦雨潦。旋调繁龙溪县，以忧归，囊橐萧然，漳人思之，立祠于东郊外。